钦定古今图书集成/明伦汇编/氏族典/第572卷 > 《郑樵通志》 > 完颜昌
## 钦定古今图书集成/明伦汇编/氏族典/第572卷 > 《郑樵通志》 > 完颜昌

按《金史始祖以下诸子传》：“昌本名挞懒，穆宗子。讨劾
山速古部奚人，奚人据险，战杀且尽，速古啜里铁尼、
十三岩皆平之。宗翰、宗望伐宋，挞懒为六部路都统，
覆其三营。大军北还，挞懒为元帅左监军，徇地山东、
东平，挞懒以左监军镇抚之，大事专决焉。天会十五
年，为左副元帅，封鲁国王。挞懒在河南，宋使王伦求”
河南、陕西地于挞懒。明年，挞懒朝京师，倡议以“废齐
旧地”与宋。是时，太宗长子宗磐为宰相，位在宗干上，
挞懒、宗隽附之，宗磐跋扈尤甚，宗隽亦为丞相。挞懒
持兵柄，谋反有状，以属尊有大功，因释不问。出为行
台尚书左丞相，手诏慰遣。挞懒至燕京，愈骄肆不法，
复与翼王鹘懒谋反。会有告变者，熙宗乃下诏诛之。
挞懒自燕京南走，追而杀之于祁州。